מדליית השירות הראוי לשבח של מחלקת ההגנה

מדליית השירות הראוי לשבח של מחלקת ההגנה ( Defense Meritorious Service Medal - DMSM ) היא עיטור צבאי, המוענק לחיילים בכוחות המזוינים של ארצות הברית על ידי משרד ההגנה של ארצות הברית. לפי סדר הקדימות בענידת עיטורים של כוחות הצבא של ארצות הברית, הוא נענד בין לב הארגמן לבין מדליית השירות הראוי לשבח. המדליה מוענקת בשם מזכיר ההגנה לאנשי הכוחות המזוינים אשר, בעודם משרתים בפעילות משותפת, מבחינים את עצמם על ידי הישג שאינו קרבי או בתחום השירות הראוי, אך לא במידה המצדיקה את הענקת מדליית השירות העילאי של מחלקת ההגנה.

המדליה אינה זהה למדליית השירות הראוי לשבח, שהיא עיטור צבאי נפרד. לשני העיטורים קריטריוני הענקה כמעט זהים, אך זו של מחלקת ההגנה מוענקת לחברי שירות המסופחים לכוחות משותפים בהם משרתים חיילים ממספר זרועות, ואילו מדליית השירות הראוי לשבח מוענקת לחברי שירות הפועלים במסגרת הזרוע בה הם משרתים.

== קריטריונים ==
המדליה הוכרזה לראשונה ב-3 בנובמבר 1977 בצו נשיאותי על ידי הנשיא ג'ימי קרטר במטרה להכיר בהישגים או בשירות ראוי, שאינו קרבי, כחלק מפעילות של כוח רב זרועי. השירות המוכר לצורך קבלת העיטורי הוא בדרך כלל לתקופה העולה על 12 חודשים, והיא כולל את כל הפעילות הנעשית במסגרת המשימה הרב זרועית. ההישג או השירות הנדרש לקבלת האות, הם בדרגה פחותה מזו הנדרשת לקבלת מדליית השירות העילאי של מחלקת ההגנה.<ref name="1348.33,v1"></ref>

משימה רב זרועית משמעותה "פעילויות, פעולות או ארגונים שבהם פועלים כוחות של יותר מזרוע צבאית אחד של ארצות הברית, כפי שהם משתקפים במסמכי כוח אדם משותפים או ברשימת המטלות המשותפות, מבצעים ומשימות משותפות בחסות מזכיר ההגנה, יו"ר המטות המשולבים, או מפקד פיקוד לקרבי מאוחד". החיילים המוקצים או המסונפים לכוח משימה משותף כיחידים, אינם חברים ביחידת שירות צבאי ספציפי, יכולים להיות זכאים לעיטור. חברי יחידות המסונפות כגוף לכוח המשימה זכאים לעיטורים המוענקים על ידי הזרוע בה הם משרתים.<ref name="1348.33,v1" /> חיילים המשרתים בפיקוד בעלות הברית של אירופה, פיקוד בעלות הברית בזירה האטלנטית, בכוח הצבאי של נאט"ו וסוכנויות צבאיות הקשורות לתפקידי הצבא או פעילויות משותפות אחרות, יכולים לזכות בעיטור.<ref name="afpc"></ref>

בשנת 2014 הרחיב הנשיא ברק אובמה את הזכאות לקבלת האות לכל אחד מחברי הכוחות המזוינים של אומה זרה ידידותית, ובכך איפשר להעניק את העיטור לקצינים בברית נאט"ו, בעלות ברית ואנשי כוח מגויסים בכירים שהוקצו / הוטמעו בסגל המטות המשולבים, ובפיקוד הקרבי המאוחד .

== תיאור האות ==
=== תיאור המדליה ===
מדליית השירות הראוי לשבח של מחלקת ההגנה היא דיסקית ארד עגולה בקוטר 38 מילימטר. העיצוב הפנימי מורכב מזר של עלי דפנה הקשורים בסרט בבסיס המייצגים את ההישג. במרכז האות צורת מחומש החופפת מעט את הזר ומזכיר את המטה של משרד ההגנה. מעל המחומש מונח נשר עם כנפיים מורמות הניצב על בסיס המחומש והמסמל את ארצות הברית.<ref name="tioh"></ref> בצידה האחורי של המדליה מופיע הכיתוב " Defense Meritorious Service" בשלוש שורות אופקיים ובתחתית העיטור מופיעות המילים, United States of America . בין שני הכיתובים יש מקום לחריטת שם הנמען.<ref name="afpc" />

=== תיאור הסרט ===
סרט המדליה ברוחב 35 מילימטרים מורכב מהפסים האנכיים הבאים: לבן (1.6 מילימטר), ארגמן (6.4 מילימטר), לבן (5.6 מילימטר), כחול (1.6 מילימטר), לבן (1.6 מילימטר), כחול (1.6 מילימטר), לבן (1.6 מילימטר), כחול (1.6 מילימטר), לבן (5.6 מילימטר), ארגמן (6.4 מילימטר) ולבן (1.6 מילימטר). הצבעים, ארגמן ולבן מייצגים את לגיון ההצטיינות ופסי הכחול מייצגים את משרד ההגנה.<ref name="tioh" />

הענקות חוזרות של מדליית השירות הראוי לשבח של מחלקת ההגנה מסומנים על ידי עיטור מוקטן של ענף עץ אלון בצבע ארד המוצמד לסרט העיטור. שיש הענקות חוזרות מסומנות על ידי עיטור מוקטן של ענף עץ אלון כסוף.<ref name="1348.33,v1" />

==קישורים חיצוניים==

== הערות שוליים ==

קטגוריה:ארצות הברית: עיטורים
קטגוריה:מחלקת ההגנה של ארצות הברית